นายกฯชี้ "พร้อมเพย์" เกิดประโยชน์กับผู้มีรายได้น้อย
บิ๊กตู่ขอประชาชนมั่นใจบริการ "พร้อมเพย์"มีความปลอดภัย ชี้เกิดประโยชน์กับผู้ที่มีรายได้น้อย
9 ส.ค. 2559

บิ๊กตู่ขอประชาชนมั่นใจบริการ "พร้อมเพย์"มีความปลอดภัย ชี้เกิดประโยชน์กับผู้ที่มีรายได้น้อย
เมื่อวันที่ 9 ส.ค. พล.อ.ประยุทธ์ จันทร์โอชา นายกรัฐมนตรีและหัวหน้าคณะรักษาความสงบแห่งชาติ (คสช.) แถลงภายหลังการประชุมคณะรัฐมนตรี(ครม.) ถึงการทะเบียนลงพร้อมเพย์ว่า รัฐบาลยืนยันในเรื่องการทำพร้อมเพย์ ซึ่งตนเองได้ทำ 2 บัญชี เพื่อให้เกิดความไว้วางใจจากประชาชน โดยทางสมาคมธนาคารไทยเขารับรองความปลอดภัยและที่สำคัญจะเกิดประโยชน์กับคนที่มีรายได้น้อย หลายคนอาจจะนึกไม่ถึงว่าทำไมต้องทำ เพราะคนที่มีรายได้น้อยจะได้โอนเงินโดยไม่ต้องเสียค่าโอน และจะเป็นช่องทางที่จะทำอย่างให้คนเหล่านี้มีรายได้มากขึ้น ผูกพันกับเรื่องสวัสดิการ ผูกพันกับบัญชีผู้มีรายได้น้อยที่ต่ำกว่าเกณฑ์ ซึ่งเราจะต้องดูแลเขา ถ้าเราไม่มีข้อมูลเหล่านี้ เราก็คำนวณถึงรายได้ไม่ได้ เราจะต้องรู้และฐานข้อมูลที่แท้จริงโดยประชาชนเป็นผู้แจ้งข้อมูลเอง